Пакружыўшыся каля змрочнай пушчы, палатка-дэльтаплан самаадвольна “падруліла” да ўзбярэжнага куста і прызямлілася на яго. Запыханы падбег, схапіў сваю каштоўнасць і панёс на месца бівака. З паўкіламетра было да яго. Там паставіў палатку і хутчэй выцягнуў каркасныя дугі, каб зноў не паляцела. Пасля перажытага хвалявання на сэрцы стала лёгка. Дахаты ехаў з цудоўным настроем -- хоць і перахваляваўся, аднак пабачыў незвычайнае відовішча.